–Az emberek továbbra sem élvezhetik maradéktalanul az őket megillető jogokat: továbbra is fennállnak egyenlőtlenségek, akárcsak a nemen, faji vagy etnikai származáson, valláson vagy meggyőződésen, fogyatékosságon, koron vagy szexuális irányultságon alapuló megkülönböztetés. A nők, a gyermek és más veszélyeztetett csoportok tagjai közül sokak számára még mindig mindennapi valóság az erőszak.

A részletesebb elemzés a következőkre is rámutat:

A jelenlegi programok keretében megvalósult előrelépések ellenére az érintett szakpolitikai területeken továbbra is több hiányosság tapasztalható, valamint új, megoldásra váró kihívások jelentkeztek. A jogérvényesülés, a jogok és értékek tekintetében az Unió előtt álló közös kihívások kettős jellegűek:

A közös európai értékek és jogok előmozdítása érdekében az EU számos eszközt egyesített egy jogszabályokat, szakpolitikákat és finanszírozást is magában foglaló politikamixben. Különösen a következő finanszírozási programok rendelkeznek erőteljes társadalmi irányultsággal és az európai értékekhez fűződő egyértelmű kapcsolatokkal: a Jogok, egyenlőség és polgárság program, az Európa a polgárokért program és a Jogérvényesülés program.

A szinergiákat meg kell erősíteni a külső tevékenység azon eszközeivel is, amelyek támogathatják a határon átnyúló együttműködést a kiemelt harmadik országokkal Európa biztonsága és védelme tekintetében jelentőséggel bíró területeken.

Az értékek és jogok EU-n belüli előmozdítása azok globális szintű ösztönzésében is tükröződik, többek között a fenntartható fejlesztési célok megvalósításához fűződő kapcsolatok révén. E tekintetben szinergiát kell kialakítani, különösen az EU multilaterális szintű külső tevékenységével, ugyanakkor a fejlesztési együttműködési segély és a bővítési politika tekintetében is, hogy biztosítható legyen a következetesség például az igazságszolgáltatáshoz való jog és a jogállamiság előmozdítása terén.

Az Európai Unió működéséről szóló szerződés (EUMSZ) 322. cikke alapján a Bizottság rendeletjavaslatot terjesztett elő az uniós költségvetésnek a tagállamokban a jogállamiság tekintetében fennálló, általánossá vált hiányosságok esetén történő védelméről. Az új rendelet kiegészíti a közös uniós értékek érvényesítésére irányuló eszközöket, köztük e programot is.

A Jogérvényesülés, Jogok és Értékek Alap és az ahhoz tartozó két mögöttes finanszírozási program hozzájárul majd az uniós értékek és a jogállamiság tiszteletben tartásának megerősítéséhez és érvényesítéséhez, valamint az európaiak elvárásainak megfelelő, nyílt, demokratikus, inkluzív és kreatív társadalmak fenntartásához. A tagállamoknak már a jelenlegi szabályok értelmében is kötelező igazolni, hogy az uniós pénzeszközök pénzügyi irányítására vonatkozó szabályaik és eljárásaik megbízhatóak, és megfelelő védelmet biztosítanak a források számára a visszaélésekkel és a csalással szemben. Csak a jogállamiságot és jogbiztonságot valamennyi tagállamban fenntartó független igazságszolgáltatás képes ténylegesen biztosítani, hogy az uniós költségvetésből származó pénz megfelelő védelemben részesüljön.

Az új program – a Jogok és értékek programmal együtt – részét képezi az uniós költségvetés új Jogérvényesülés, Jogok és Értékek Alapjának, amely elősegíti majd a nyitott, demokratikus, pluralista és inkluzív társadalmak fenntartását. A jogok és az értékek védelme és előmozdítása, valamint a jog érvényesülésén alapuló európai térség továbbfejlesztése révén hozzájárul emellett a polgárok cselekvési lehetőségeinek megerősítéséhez is.

Az uniós értékek és jogok előmozdítása és védelme mélyreható következményekkel jár az Unió politikai, társadalmi, kulturális, jogi és gazdasági életére nézve, és hozzájárul ahhoz, hogy az EU kézzelfogható hatással legyen az emberek mindennapi életére. Fenn kell tartani és meg kell erősíteni az e területre irányuló uniós szintű fellépést, hogy felszámoljuk a fennálló hiányosságokat és kezeljük az új kihívásokat, továbbá biztosítsuk a jogok és értékek előmozdítását, hatékony védelmét és tiszteletben tartását. Ez hozzájárul majd a belső piac kiteljesítéséhez, valamint a jólét és a kohézió ösztönzéséhez is az EU-ban. Lehetővé teszi továbbá az EU számára, hogy kulcsszerepet töltsön be értékeinek globális szintű védelmében és érvényesítésében, valamint elősegíti az ENSZ fenntartható fejlesztési céljainak elérését.

–A polgári és büntetőügyekben folytatott igazságügyi együttműködés nem elégséges, és az igazságszolgáltatáshoz való hozzáférés több tagállamot érintő ügyekben továbbra is nehézkes. Javítani kell a tagállami igazságszolgáltatási rendszerek minőségével, függetlenségével és hatékonyságával kapcsolatos összehasonlító információk gyűjtésére szolgáló eszközöket. A kölcsönös elismerés és az igazságügyi együttműködés egyik fő akadálya a más tagállamok igazságszolgáltatási rendszerei iránti bizalom hiánya.

–A gazdasági válságok, a továbbra is fennálló egyenlőtlenségek és – például a migrációval kapcsolatos – kihívások egyeseket arra késztettek, hogy megkérdőjelezzék az alapvető jogokat, és az Európai Unió alapját képező értékeket. Bizonyos esetekben a jogállamiság, az igazságszolgáltatáshoz való hozzáférés, a civil társadalom helye, és az igazságszolgáltatás függetlensége is kérdésessé válik.

A társasági joggal, a szerződési joggal és a pénzmosás elleni küzdelemmel kapcsolatos tevékenységek finanszírozása révén a jövőbeli egységes piac program kiegészíti a Jogérvényesülés programot, továbbá közvetlenül hozzájárul az uniós jogérvényesülési politika végrehajtásához, valamint a jog érvényesülésén alapuló európai térség létrehozásához, és követni fogja a szakpolitikai irányokat e területen. Ugyanez érvényes a fogyasztópolitikára.

–stratégiai infrastruktúra

Az IT rendszerek digitalizációjához és összekapcsolásához kapcsolódó szinergiák továbbfejlesztésre kerülnek a Digitális Európa program keretében;

–kutatás és innováció

A Horizont Európa kutatási és innovációs keretprogram az inkluzív és biztonságos társadalommal foglalkozó tevékenységeket is magában foglal, ideértve a jogérvényesülési és fogyasztói kérdéseket, valamint a társadalmilag releváns technológiákat, többek között a kiberbiztonságot vagy a mesterséges intelligenciát, és más kulcsfontosságú alaptechnológiákat. A társadalmakban, demokráciákban és az igazságügyi rendszerekben a fejlettebb technológiák megértését elmélyíteni szándékozó kölcsönös inspiráció és az ezek előnyeire való összpontosítás kerül előtérbe.

–migrációs, határigazgatási és biztonságpolitika

A Jogérvényesülés programot és a migrációt, határigazgatást és különösen a biztonságot lefedő más uniós forrásokat úgy kell összehangolni, hogy a biztonság és a jog érvényesülésén alapuló európai térség létrehozásához szükséges tevékenységek és eljárások különböző szakaszait célozzák. Tekintettel a biztonság és a jogérvényesülés gyakorlati összefonódásaira, szinergiákat kell teremteni különösen a bűncselekmények áldozatainak nyújtott megfelelő védelem, a közös nyomozócsoportok és igazságügyi képzés finanszírozása, az Európai Bűnügyi Nyilvántartási Információs Rendszerrel való interoperabilitás biztosítása, az őrizeti körülmények, valamint a jogérvényesülés és biztonság területén az ügynökségközi együttműködés javítása révén, ideértve többek között az igazságüggyel foglalkozó ügynökségeket – így például az Eurojustot és az Európai Ügyészséget.

–környezetvédelmi politika

A Jogérvényesülés program a környezeti bűnözés elleni küzdelmet szolgáló intézkedések támogatására is alkalmas, valamint többek között a környezet büntetőjog általi védelméről szóló irányelv végrehajtásához is hozzájárulhat. A polgári és büntetőügyekben folytatott igazságügyi együttműködést támogató intézkedések kiegészítik és megerősíti a bírák és ügyészek környezetvédelmi jog területén történő képzésére szolgáló különálló programot, és fennáll a lehetősége a LIFE-rendelet által meghatározott környezetvédelmi kérdésekben az igazságszolgáltatáshoz való joggal kapcsolatos projektek támogatásának. Ezek annak biztosításához is hozzájárulnak, hogy a nemzeti igazságügyi rendszerek hatékonyan érvényre juttathassák az igazságszolgáltatáshoz való jogot a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény keretében.

–Éghajlati szempontok érvényesítése

A Bizottságnak a 2021–2027 közötti időszakra szóló többéves pénzügyi keretre vonatkozó javaslata ambiciózusabb célt tűzött ki az éghajlati szempontok összes uniós programban történő érvényesítésével és azzal kapcsolatban, hogy összességében az uniós kiadások 25 %-a támogassa az éghajlat-politikai célok elérését. Azt, hogy hogyan járul hozzá a program a fenti általános célszám megvalósításához, uniós éghajlati markereket alkalmazó rendszer követi majd nyomon, megfelelő bontásban, pontosabb módszertani eszközöket is alkalmazva, amennyiben ilyenek rendelkezésre állnak. A Bizottság továbbra is évente, az éves költségvetési tervezettel összefüggésben nyújtja be az információkat a kötelezettségvállalási előirányzatok tekintetében.

Annak érdekében, hogy a programon belül minden lehetőséget ki lehessen aknázni az éghajlatpolitikai célok előmozdítására, a Bizottság a program előkészítési, végrehajtási, felülvizsgálati és értékelési eljárása során azonosítani fogja a releváns intézkedéseket.

2.JOGALAP, SZUBSZIDIARITÁS ÉS ARÁNYOSSÁG

·Jogalap

A javaslat az Európai Unió működéséről szóló szerződés (a továbbiakban: EUMSZ) 81. cikkének (1) és (2) bekezdésén és 82. cikkének (1) bekezdésén alapul.

Az EUMSZ 81. cikkének (1) bekezdése arról rendelkezik, hogy az Unió a határokon átnyúló vonatkozású polgári ügyek tekintetében igazságügyi együttműködést alakít ki. Az EUMSZ 81. cikkének (2) bekezdése szerint intézkedéseket kell elfogadni a következők biztosítása érdekében: kölcsönös elismerés és az ítéletek végrehajtása, a bírósági és bíróságon kívüli iratok határokon túlra történő kézbesítése, hatékony igazságszolgáltatáshoz való jog és a bírák, ügyészek és igazságügyi alkalmazottak számára tartott képzés támogatása.

Az EUMSZ 82. cikkének (2) bekezdése a büntetőügyekben folytatott igazságügyi együttműködést előmozdító intézkedésekről rendelkezik.

Az EUMSZ 81. és 82. cikkének együttes alkalmazása átfogó megközelítést tesz lehetővé a polgári és büntetőügyekben folytatott igazságügyi együttműködés fejlesztésének támogatása terén, különösen a mindkét területet érintő kérdések tekintetében.

·Szubszidiaritás (nem kizárólagos hatáskör esetén)